สององค์กรมหาชนร่วมกันปั้นบุคลากรขับเคลื่อนอนาคตของประเทศ
นักวิจัยนวัตกรรมวิทยาศาสตร์และเทคโนโลยี,เพื่อเป็นการยกระดับคุณภาพทางการศึกษาของประเทศไทยให้เป็นรูปแบบใหม่ และก้าวสู่มาตรฐานชั้นนำระดับโลก ด้วยการสร้างโอกาสทางการศึกษาให้กับเยาวชนระดับหัวกะทิ และสร้างโอกาสในสายอาชีพด้านวิทยาศาสตร์และเทคโนโลยี เพื่อให้ประเทศไทยมีความสามารถในการแข่งขันทัดเทียมนานาประเทศได้ ธนาคารไทยพาณิชย์ จำกัด (มหาชน) ร่วมกับ บริษัท ปตท. จำกัด (มหาชน) จึงจัดตั้งสำนักวิชาวิทยาศาสตร์และเทคโนโลยีสารสนเทศ (School of Information Science and Technology) หรือ IST ที่สถาบันวิทยสิริเมธี (VISTEC) จ.ระยอง เพื่อผลิตนักวิจัยด้านนวัตกรรม วิทยาศาสตร์และเทคโนโลยี อันจะเป็นการเพิ่มขีดความสามารถในการแข่งขัน ผลักดันความก้าวหน้าทางด้านเทคโนโลยี และรองรับยุทธศาสตร์ของประเทศสู่ Thailand 4.0,โอกาสนี้ สมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินเปิดอาคารเรียนของสำนักวิชาวิทยาศาสตร์และเทคโนโลยีสารสนเทศ ซึ่ง นายอาทิตย์ นันทวิทยา กรรมการผู้จัดการใหญ่ และประธานเจ้าหน้าที่บริหารไทยพาณิชย์ ได้กล่าวถึงความสำคัญในการสร้างโอกาสทางการศึกษานี้ว่า ปัจจุบันเทคโนโลยีได้เข้ามาเกี่ยวข้องกับภาคอุตสาหกรรมต่างๆ อย่างหลีกเลี่ยงไม่ได้ รวมถึงธุรกิจธนาคาร ที่ต้องมีการปรับตัว อย่างมาก โดยปัจจัยสำคัญในการปรับตัว คือ การมีบุคลากรที่มีความสามารถ ซึ่งประเทศไทยยังขาดบุคลากรทางด้านนี้ ยัง ไม่มีการสร้างให้เกิดในระดับลึก โดยสาขาวิชาที่จะมีอิทธิพลและสอดรับกับทิศทางของโลก หนึ่งในนั้นคือ เรื่อง Information Science หลังจากที่ได้หารือกับทาง ปตท. ซึ่งมีเจตนารมณ์ร่วมกันในการที่จะยกระดับ คุณภาพทางการศึกษาของประเทศไทย จึงได้สนับสนุนการจัดตั้งสำนักวิชาวิทยาศาสตร์และเทคโนโลยีสารสนเทศขึ้น ด้วยงบประมาณ 450 ล้านบาท ในระยะเวลาตั้งแต่ ส.ค.ปี 2559—ธ.ค.ปี 2565 ซึ่งจะมีการเรียนการสอนอย่างเข้มข้น เน้นการวิจัยที่จะทำให้เป็นผู้รู้จริง และรู้จักแก้ไขปัญหา รวมถึงสร้างแนวคิด องค์ความรู้และ นวัตกรรมต่างๆ เป้าหมายหลักของธนาคารคือ การสร้างบุคลากรที่พร้อมต่อการขับเคลื่อนอนาคต อันจะเป็นประโยชน์ระยะยาวแก่ประเทศ ไม่ได้คาดหวังว่าจบการศึกษาแล้วจะต้องมาทำงานกับธนาคาร แต่ธนาคารพร้อมที่จะสนับสนุนให้สถาบันวิทยสิริเมธีบรรลุเป้าหมายในการติดอันดับ 1 ใน 50 ของมหาวิทยาลัยวิจัยในระดับโลก และสามารถพัฒนาบุคลากรทางด้านวิทยาศาสตร์และเทคโนโลยีเพื่อผลักดันและเพิ่มขีดความสามารถของประเทศให้ก้าวไปสู่การเป็น Thailand 4.0,ด้าน ศ.ดร.โชคชัย เลี้ยงสุขสันต์ คณบดีสำนักวิชาวิทยาศาสตร์และเทคโนโลยีสารสนเทศ สถาบันวิทยสิริเมธี กล่าวว่า คณะ IST เป็นคณะใหม่เน้นทางด้านดิจิทัล 1 ใน 4 ของสถาบันวิทยสิริเมธี ที่ธนาคารไทยพาณิชย์ก่อตั้งขึ้น มุ่งเน้นในการสร้างบุคลากรให้เป็นผู้นำด้านวิทยาศาสตร์ คอมพิวเตอร์ สร้างแนวคิด องค์ความรู้ใหม่ และนวัตกรรมดิจิทัลต่างๆ เพื่อพัฒนาประเทศไปสู่ Thailand 4.0 อย่างยั่งยืน คณาจารย์ ประกอบด้วย อาจารย์ และนักวิจัยที่มีชื่อเสียง และมีประสบการณ์ในงานวิจัย รวมถึงบริษัทที่มีงานวิจัยที่เข้มแข็งระดับโลก โดย IST เปิดรับนักศึกษาระดับปริญญาโทและปริญญาเอก โดยผู้ที่ผ่านการคัดเลือกจะได้รับทุนเต็มจำนวนและไม่มีข้อผูกมัดใดๆ เริ่มเปิดการศึกษาปีแรกเมื่อเดือนสิงหาคม พ.ศ.2560 และปี พ.ศ.2561 เป็นการเปิดเรียนปีที่ 2 มีจำนวนนิสิตทั้งหมดรวม 2 ปี 27 คน ทั้งที่เป็นคนไทยและต่างประเทศ แต่เดิมนักวิทยาศาสตร์จบมาจะเป็นอาจารย์ แต่นักศึกษาของเราในอนาคตจะกลายเป็นผู้ประกอบการ เป็น CEO เป็นคนสร้างสรรค์นวัตกรรมและเทคโนโลยี และมีผลงานวิจัยที่เข้มข้นระดับนานาชาติหรือระดับโลก.
เพื่อเป็นการยกระดับคุณภาพทางการศึกษาของประเทศไทยให้เป็นรูปแบบใหม่ และก้าวสู่มาตรฐานชั้นนำระดับโลก 
IST,ธนาคารไทยพาณิชย์,ปตท.,สำนักวิชาวิทยาศาสตร์และเทคโนโลยีสารสนเทศ,ระยอง,นวัตกรรม